Fil-kitba tagħna, f'dan. l-istess programm tas-sena li għaddiet, tajna ħarsa ħafifa lejn fejn jinsabu niċeċ u statwi tal-Madonna tal-Karmnu fil- gżejjer Maltin. Din is-sena ser nitfgħu ħarsitna fuq waħda mill-ibliet tal-Kottonera. Insibu li fl-1611, xi baħħara fi ħdan l-Ordni ta' f San Ġwann bnew knisja ġewwa l-Birgu, li kienet amministrata. mill-Patrijiet Karmelitani. Dan kien l-istess żmien tagħhom fil-belt il-ġdida, Valletta. Fl-1652, ġiet maħruġa Bolla Papali li kienet tgħid li dawk il-kunventi b'numru żgħir ta' reliġjużi fihom kellhom jagħlqu, u hekk insibu li l-preżenza Karmelitana għosfrot mill- Belt Vittoriosa. Kien fl-1886, li, kemm din il-knisja kif — ukoll il-kunvent għaddew f'idejn is-Sorijiet tal-Qalb Bla Tebgħa ta' Marija Immakulata, magħrufa fostna bħala 'tal-Eġittu': Hemmhekk, dawn is-sorijiet anke fetħu skola, li biż-żmien ingħalqet meta dawn l-istess sorijiet ittrasferew ruħhom il-Ħamrun. Jekk immorru lura ftit fl-istorja, interessanti nkunu nafu li waħda mill-erba' purċissjonijiet tal-Ġimgħa l-Kbira, li ta' kull sena kienu jsiru fi ġranet differenti fil-Birgu, kienet toħroġ appuntu minn din il-knisja tal- Madonna tal-Karmnu. Din kienet issir nhar l-Erbgħa tat-Tniebri u kienet magħrufa bħala l-Purċissjoni s-Sewda. Fiha kienu jieħdu sehem numru kbir ta' fratelli lebsin konfratija sewda u b'wiċċhom mgħotti. Il-biċċa l-kbira minnhom kienu jkunu qaddiefa u lsiera fuq il-galeri tal-Ordni tal-Kavallieri. Biswit din l-istess knisja, kantuniera ma' Triq il- Karmnu, wieħed jilmaħ waħda mill-isbaħ niċeċ bi statwa tal-Madonna tal-Karmnu li nsibu fil-gżejjer tagħna. Din hija waħda minn tliet niċeċ iddedikati lill- Madonna taħt dan it-titlu fil-Belt Rebbieħa. Mhux magħruf eżatt meta saret din in-niċċa u min Soċjetà Mużikali tal-Karmnu, Balluta Festa 2017 skolpixxa l-istatwa sabiħa li nsibu fiha. In- niċċa, li hi għolja madwar sular, għandha stil arkitettoniku mill-isbaħ. Fuq kull ġenb tagħha wieħed josserva pilastru ta' stil Korint u fuq dawn idur friż ornat u eleganti. Anke l-istess skultura, li tidher taħt in-niċċa, hi tabilħaqq ferm sabiħa u mimlija dettalji. Naturalment, iż-żebgħa li ngħatat matul iż-żmien tellfet ħafna mill-preġju ta' din l-iskultura minquxa fil- ġebla Maltija. Jekk in-niċċa fiha nfisha hi ta' min jammirha, wisq aktar hi x-xbieha tal-Madonna. Din tixhed li saret b'sengħa kbira minn id xi ħadd li kien jaf jaħdem sew il-ġebla Maltija. Jolqtu l-għajn l-aktar il- kisra f'ras il-Madonna u l-paneġġ fil-libsa tagħha. Sabiħa wkoll hija biċċa skultura li żżejjen plakka tal-irħam, li tinsab eżatt taħt-din in-niċċa-tal-Madonna. Permezz ta' skrizzjoni, li fiha nafu li l-Isqof tad-Djoċesi Maltija, l-E.T. Monsinjur Gaetano Pace Forno, b'digriet tal-S ta' Settembru 1870, kien qiegħed jagħti indulġenza ta' erbgħin jum lil kull min kien jgħid Ave Maria quddiem din ix-xbieha tant għażiża tal-Madonna tal-Karmnu. Jingħad li fi żmien il-Franċiżi f'Malta, xi suldati tal-armata Napolejonika għamlu ħsara lil din ix- xbieha Marjana tant devota. Naturalment, il-ħsara malajr issewwiet, b'turija tad-devozzjoni li n-nies tal- inħawi dejjem kellhom lejn il-Madonna. Ninnutaw b'sodisfazzjon li sal-lum, din in-niċċa tal-Madonna tal- Karmnu għadha miżmuma fi stat tajjeb ħafna, xhieda ħajja ta' devozzjoni qawwija lejn Ommna tal-Karmelu u li nsibu mxerrda tista' tgħid f'kull belt u raħal tal-gżejjer tagħna. Niċeċ u Statwi fit-Toroq Maltin — Tonv Terribile — Edizzjoni Kullana Kulturali Il-Madonna tal-Karmnu fit-Toroq Maltin — Tonv Terribile Churches, Chapels 8; Oratories In Birgu — Gregorv G